# Marta Salicrú Serra

Marta Salicrú Serra (Barcelona, 1980) és una periodista i comunicadora cultural catalana especialitzada en periodisme musical, podcàsting i cultura pop.
Llicenciada en Humanitats i Periodisme per la Universitat Pompeu Fabra (UPF), ha treballat en premsa, ràdio i com a discjòquei. Des de l'any 2019 és la directora de 'Ràdio Primavera Sound', una ràdio en línia on es recullen diferents sensibilitats musicals i culturals relacionades amb el festival que li dona nom, i també una emisora que ha estat Premis Ondas 2021 al millor podcast per Deforme Semanal Ideal Total, i Ondas Globales del Podcast 2022 al millor podcast.
Salicrú ha estat redactora de música a Time Out Barcelona, col·laboradora de la revista Rockdelux i del programa iCat FM, a més de exercir com a discjòquei en la parella Bonnie & Clyde, habituals de sales com Razzmatazz o Casette Bar. Marta Salicrú és una amant del pop i fan entusiasta de tot el que surti d'Escòcia.
Ha participat com a ponent a Eurosonic Noorderslag (ESNS), Primavera Pro, Montreal M, MIL (Lisboa International Music Network), BIME Pro, Club de Creativos, Carballo Interplay i al Festival Internacional de Cinema Fantàstic de Catalunya, la 'Jornada de Radio y Divulgación Musical' de la Universitat Complutense de Madrid i Estación Podcast, Festival Iberoamericano de Creación Sonora, entre d'altres. Ha aparegut a la llista 50 Best in Podcasting de Forbes Espanya el 2022 i 2023. Coescrit Putos himnes generacionals (2015), Macros ocultas. Retrofuturos y universos virtuales en la ciencia ficción a propósito de TRON (2022), i el pròleg de Apolo: 75 años sin dejar de ballar (2018). Com a docent, s'ha especialitzat en cultura pop i podcasting col·laborant a l'Escola Superior de Cinema i Audiovisuals de Catalunya (ESCAC), a ELISAVA, a la Universitat Oberta de Catalunya (UOC) o a la International Music Business School. Ha coescrit ‘Putos himnes generacionals’ (2015) i el pròleg de la monografia sobre la Sala Apolo de Barcelona, ‘Apolo: 75 años sin parar de bailar’ (2018). Ha dirigit un club de lectura de llibres sobre música a la llibreria Finestres de Barcelona, i ha codirigit l'espectacle Amor Odi Radioshow, una producció pròpia de l'Auditori de Barcelona.

## Referències

* 1 2 «Marta Salicrú». Centre de Cultura Contemporània de Barcelona (CCCB). [Consulta: 2 maig 2024].
* 1 2 «Marta Salicrú, periodista musical». Barcelona Metròpolis [Consulta: 2 maig 2024].
* ↑ Gual Godó, Joan «Marta Salicrú: “No admetem contingut ni de dretes ni homòfob” La directora de Radio Primavera Sound ha explicat la seva trajectòria a l’emissora i la manera de treballar a estudiants de Comunicació Audiovisual de la UPF». Diari de Barcelona, 12-03-2023 [Consulta: 2 maig 2024].
* 1 2 «Marta Salicrú Serra, Directora Radio Primavera Sound». Estación Podcast. [Consulta: 2 maig 2024].
* 1 2 «Marta Salicrú (Radio Primavera Sound)». Primavera Sound. [Consulta: 2 maig 2024].
* ↑ Plantada, Esteve «Andreu Gomila i Marta Salicrú escriuen la crònica del «boom» del pop català. Els periodistes publiquen "Putos himnes generacionals", un llibre que repassa l'escena musical a través d'artistes com Antònia Font, Manel, Roger Mas o Love of Lesbian». Nació Digital, 22-09-2015 [Consulta: 2 maig 2024].
* ↑ «Marta Salicrú». Mutek. [Consulta: 2 maig 2024].